প্রসূতির কাছে ১০০ টাকা চেয়েছিলেন আয়া। অভিযোগ, টাকা না পেয়ে সেই আয়া এরপর প্রসূতির কোল থেকেই তাঁর সদ্যোজাত সন্তানকে নিয়ে মাটিতে আছাড় মেরে ফেলে দেন। বহরমপুর মাতৃ সদনের এই ঘটনায় রীতিমতো চাঞ্চল্য পড়ে গিয়েছে। জানা গিয়েছে, মাটিতে আছাড় খাওয়ায় শিশুটির মাথায় গুরুতর চোট লেগেছে। যদিও, ঘটনার পর থেকেই পলাতক অভিযুক্ত আয়া অর্চনা। 
আরও পড়ুন... 
হাসপাতালে দালালরাজ সমান্তরাল অবৈধ ব্যবসাচক্র 
গোপনাঙ্গে রক্তক্ষরণ। সরকারি হাসপাতাল যা করল তাতে মুখ্যমন্ত্রীও চমকে যাবেন
সদ্যোজাত শিশুর মা ফেন্সি ঘোষের অভিযোগ, তাঁর সন্তান জন্মের পর থেকেই অসুস্থ ছিল। এই পরিস্থিতিতে বাড়তি ১০০ টাকার তাঁকে দিতে হবে বলে দাবি করছিল আয়া অর্চনা। ফেন্সি নাকি বাড়তি ১০০ টাকা দিতে রাজি ছিলেন না। অভিযোগ, এরপরই অর্চনা দু’দিনের শিশুটিকে ফেন্সির কোল থেকে টেনে নিয়ে মাটিতে আছড়ে ফেলেন। 
দেখুন ভিডিও....

ফেন্সির স্বামী সুকুমার ঘোষ জানিয়েছেন, দু’দিনের মোট ৬০০ টাকা দেওয়া হয়েছিল অভিযুক্ত আয়াকে। শুক্রবার স্ত্রী ও সন্তানকে হাসপাতাল থেকে ছুটি দিয়ে দেওয়া হয়। এরপরই বাড়তি ১০০ টাকা নিয়ে আয়া অর্চনার সঙ্গে বচসা শুরু হয়েছিল। 
 
আশঙ্কাজনক অবস্থায় শিশুটি এখন মুর্শিদাবাদ মেডিক্যাল কলেজ হাসপাতালে চিকিৎসাধীন। জখম শিশুর বাবা-মা অভিযুক্ত আয়ার কঠোর শাস্তি দাবি করেছেন। মুর্শিদাবাদ মেডিক্যাল কলেজ হাসপাতালের সুপার সুহৃতা পাল জানিয়েছেন, বিষয়টি খতিয়ে দেখা হচ্ছে। শিশুর পরিবারের অভিযোগ প্রমাণিত হলে অভিযুক্ত আয়ার বিরুদ্ধে কড়া ব্যবস্থা নেওয়া হবে বলেও আশ্বাস দিয়েছেন সুহৃতা। 
দেখুন ভিডিও.... 

বহরমপুর মাতৃ সদনে আয়াদের দৌরাত্ম্য নিয়ে অভিযোগ বহু পুরনো। কন্যা সন্তানের জন্ম হলে আয়ারা ১০০০ টাকা এবং পুত্র সন্তানের জন্ম হলে ১৫০০ টাকা পরিবারগুলোর কাছে থেকে জোর করে আদায় করেন বলে অভিযোগ। 
দেখুন ভিডিও....

সম্প্রতি ডোমকল মহকুমা সুপার স্পেশালিটি হাসপাতালে আয়ারা টাকা না পেয়ে প্রসূতির প্রসব দ্বার কেটে দেওয়ার হুমকি দেয় বলেও অভিযোগ ওঠেছিল। মুখ্যমন্ত্রী যখন রাজ্যের স্বাস্থ্য পরিষেবাকে ঢেলে সাজানোর ব্যবস্থা করছেন, তখন খোদ সরকারি হাসপাতালে আয়াদের দৌরাত্ম্যে প্রাণ সংকটে এক সদ্যোজাত।